ΓΡΑΠΤΗ ΕΡΩΤΗΣΗ E-3756/00

υποβολή: Daniel Varela Suanzes-Carpegna (PPE-DE) προς την Επιτροπή

(4 Δεκεμβρίου 2000)

Θέμα: Η Ευρωπαϊκή Χωροταξιακή Στρατηγική και οι Παραθαλάσσιες Περιοχές της Περιφέρειας: στόχος αριθ.1 της ΕΕ

Κατά τη διάρκεια του άτυπου Συμβουλίου των Υπουργών Χωροταξίας που πραγματοποιήθηκε στο Πόστδαμ το Μάϊο 1999, τα Κράτη μέλη και η Ευρωπαϊκή Επιτροπή ενέκριναν έγγραφο με τίτλο Ευρωπαϊκή Χωροταξιακή Στρατηγική (ΕΧΣ) που αντιπροσωπεύει μία στρατηγική θεώρηση της χωροταξίας σε επίπεδο Ευρωπαϊκής Κοινότητας, εξετάζοντας επίσης τις προοπτικές στον τομέα αυτό ενόψει της διεύρυνσης της Ευρωπαϊκής Ένωσης.

Στο ψήφισμά του για την χωροταξία και τις ευρωπαϊκές χωροταξιακές προοπτικές, με ημερομηνία 7 Φεβρουαρίου 1998, το Ευρωπαϊκό Κοινοβούλιο ανέφερε, στα σημεία 17 και 18, την ανάγκη να αντιμετωπισθούν οι πολιτικές ανάπτυξης και επαναξιολόγησης των ευρωπαϊκών λιμένων ιδιαίτερα εκείνων που ευρίσκονται στις περιφερειακές και εξόχως απομεμακρυσμένες περιοχές της ΕΕ καθώς και την ανάγκη να ενθαρρυνθεί η σφαιρική θαλάσσια πολιτική για την ενίσχυση των ενδοκοινοτικών και εξωκοινοτικών κοινοτήτων χάρη στις θαλάσσιες μεταφορές, που δεν έχει επί του παρόντος αναπτυχθεί επαρκώς, ως μέσο φιλικό προς το περιβάλλον, ικανό να αποσυμφορήσει τις επίγειες επικοινωνίες, κυρίως όσον αφορά αυτές τις περιφερειακές και εξόχως απομεμακρυσμένες περιοχές.

Με ποιο τρόπο οι παρατηρήσεις του ΕΚ που αναφέρθηκαν ανωτέρω, αντιμετωπίσθηκαν στην ΕΧΣ;

Ποιες επιλογές έγιναν στην ΕΧΣ προκειμένου να ευνοηθεί η οικονομική, κοινωνική και εδαφική συνοχή των παραθαλάσσιων περιοχών της περιφέρειας που αποτελούν τον στόχο αριθ. 1 της ΕΕ;

Δεν θεωρεί άραγε η Επιτροπή ότι μία σφαιρική θαλάσσια πολιτική της ΕΕ θα μπορούσε να συμβάλλει αποφασιστικά στην οικονομική, κοινωνική και εδαφική συνοχή των παραθαλάσσιων περιοχών της περιφέρειας που αποτελούν τον στόχο αριθ.1, αν ληφθείπόψη η ιδιαιτερότητά τους κατά τον ίδιο τρόπον που η Συνθήκη της Ευρωπαϊκής Ένωσης λαμβάνειπόψη της την ιδιαιτερότητα των εξόχως απομεμακρυσμένων περιοχών της ΕΕ;

Απάντηση του κ. Barnier εξ ονόματος της Επιτροπής

(19 Φεβρουαρίου 2001)

Το σχέδιο ανάπτυξης του κοινοτικού χώρου (ΣΑΚΧ-SDEC) εγκρίθηκε τον Μάιο του 1999 κατά τη διάρκεια της συνεδρίασης των Υπουργών Χωροταξίας στο Potsdam. Το σχέδιο αυτό είναι ένα κατευθυντήριο πλαίσιο για τις τομεακές πολιτικές της Κοινότητας και των κρατών μελών.

Όσον αφορά τον ρόλο των λιμένων, στο ΣΑΚΧ διατυπώνεται η θέση ότι η δημιουργία ενός ευρωπαϊκού δικτύου μεγάλων θαλάσσιων λιμένων που θα συμπεριλαμβάνει τα περιφερειακά λιμενικάποσυστήματα, θα εξυπηρετούσε τα συμφέροντα όλων των περιφερειών. Όσον αφορά πιο συγκεκριμένα τις απόκεντρες και τις άκρως απόκεντρες περιφέρειες, το ΣΑΚΧ αναφέρει ότι έχει σημασία να βελτιωθεί η πρόσβαση στα διευρωπαϊκά δίκτυα στους τομείς των μεταφορών, ιδίως όσον αφορά τη σύνδεση των νησιωτικών, απομονωμένων και απόκεντρων περιοχών με τις κεντρικές περιοχές.

Το κοινοτικό έδαφος χαρακτηρίζεται από πολύ μεγάλο βαθμό συγκέντρωσης των οικονομικών δραστηριοτήτων και του πληθυσμού σε ένα κεντρικό τμήμα του. Μία από τις μείζονος σημασίας επιλογές του ΣΑΚΧ είναι η προώθηση ισόρροπης και πολυκεντρικής ανάπτυξης της Κοινότητας. Προς αυτό τον σκοπό, τάσσεταιπέρ της δημιουργίας και της ανάπτυξης πολλών δυναμικών περιοχών ενσωμάτωσης στην παγκόσμια οικονομία, που θα διαδραματίζουν ρόλο σημαντικού εργαλείου για την επιτάχυνση της οικονομικής ανάπτυξης και για τη δημιουργία θέσεων απασχόλησης στην Ένωση, ιδίως στις περιφέρειες οι οποίες επί του παρόντος θεωρείται ότι μειονεκτούν διαρθρωτικά (περιφέρειες επιλέξιμες για τους στόχους 1 και 6).

Ένας μεγάλος αριθμός νότιων παραθαλάσσιων περιφερειών της Κοινότητας είναι επιλέξιμες για τον στόχο 1. Στο πλαίσιο και γύρω από την κοινοτική πρωτοβουλία Interreg, η οποία δίνει σημαντική θέση στην συνεργασία μεταξύ παραθαλάσσιων περιφερειών, η Κοινότητα ασκεί δραστήρια πολιτικήπέρ αυτών των περιφερειών. Σ' άλλους τομείς, όπως είναι η πολιτική σχετικά με τις μεταφορές μικρών αποστάσεων, το πρόγραμμα PACT και η πολιτική για τους θαλάσσιους λιμένες, συμπεριλαμβανομένης της θέσης της όσον αφορά τα διευρωπαϊκά δίκτυα μεταφορών (RTE-T), η Επιτροπή λαμβάνει επίσηςπόψη τις ανάγκες αυτών των περιφερειών οι οποίες έχουν να διαδραματίσουν ρόλο ουσιαστικό για την προώθηση πιο ισόρροπης ανάπτυξης της Κοινότητας.